om mobilisering af Den Europæiske Fond for Tilpasning til Globaliseringen for Afskedigede Arbejdstagere på baggrund af en ansøgning fra Frankrig - EGF/2022/001 Air France

4.De franske myndigheder indgav ansøgning EGF/2022/001 FR/Air France den 21. januar 2022, dvs. inden for en periode på 12 uger fra den dato, hvor interventionskriterierne, der er omhandlet i EGF-forordningens artikel 4, var opfyldt. Kommissionen bekræftede modtagelsen af ansøgningen samme dag og anmodede Frankrig om yderligere oplysninger den 4. februar 2022. Der blev indsendt yderligere oplysninger inden for 15 arbejdsdage efter anmodningen. Fristen på 50 arbejdsdage efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne for at få økonomisk støtte, udløber den 12. maj 2022.

Dato for kvittering for modtagelse af ansøgningen

3.Efter en vurdering af denne ansøgning har Kommissionen i overensstemmelse med de gældende bestemmelser i EGF-forordningen konkluderet, at betingelserne for tildeling af økonomisk EGF-støtte er opfyldt.

1.De regler, der gælder for økonomisk støtte fra Den Europæiske Fond for Tilpasning til Globaliseringen for Afskedigede Arbejdstagere (EGF), er fastsat i Europa-Parlamentets og Rådets forordning (EU) 2021/691 af 28. april 2021 om Den Europæiske Fond for Tilpasning til Globaliseringen for Afskedigede Arbejdstagere (EGF) og om ophævelse af forordning (EF) nr. 1309/2013 ("EGF-forordningen").

9.Ud over de allerede omhandlede arbejdstagere omfatter de støtteberettigede modtagere 1 298 afskedigede arbejdstagere, hvis aktivitet ophørte før eller efter referenceperioden på fire måneder. Alle disse arbejdstageres aktivitet ophørte inden for de seks måneder før referenceperiodens start den 1. juli 2021 og/eller mellem slutningen af referenceperioden og dagen før vedtagelsen af dette forslag. Der kan etableres en klar årsagssammenhæng med den begivenhed, der udløste ophøret af de afskedigede arbejdstageres aktivitet under referenceperioden.

10.Det samlede antal støtteberettigede modtagere er på 1 580.

Beskrivelse af de begivenheder, der førte til afskedigelser og aktivitetsophør

11.De begivenheder, der gav anledning til disse afskedigelser, er et resultat af den uventede globale økonomiske krise forårsaget af pandemien. Covid-19-krisen ramte i alvorlig grad og uden varsel Air France lige som andre luftfartsselskaber og tvang Air France til at reducere sit udbud af flylinjer på grund af grænselukninger og faldet i antallet af flyrejser.

12.Ud over det kraftige fald i indtægter og trafik med næsten ikkeeksisterende bevægelser i begyndelsen af pandemien forårsager covid-19-pandemien en langvarig krise inden for lufttransport. I Frankrig faldt BNP med 8 % i 2020, og trods en stigning på 7 % i 2021 ligger det endnu ikke på niveauet fra før pandemien. Faldet i husholdningernes disponible indkomst har indflydelse på det beløb, der bruges på rejser. Desuden sætter telearbejde og nye sundheds- og miljøkrav spørgsmålstegn ved forholdet til lufttransport, hvilket på længere sigt kan føre til en ændring i kundeadfærden. En genopretning af lufttransporten forventes derfor at være langsom og usikker. Air France forventer først at nå op på 95 % af sit udbud af flylinjer fra før pandemien i 2023.

13.I begyndelsen af krisen mistede Air France 450 mio. EUR i cash flow hver måned. Virksomheden ville have været insolvent og ville ikke længere have været i stand til at betale lønninger, hvis ikke den havde fået 7 mia. EUR i statsgaranterede lån. Lånene alene ville imidlertid ikke have været tilstrækkelige til at overvinde situationen uden yderligere foranstaltninger, som f.eks. nedskæringer, omdefinering af det indenlandske net og forenkling og strømlining af støttefunktioner (f.eks. markedsføring, kommunikation, menneskelige ressourcer osv.). Disse foranstaltninger førte til personalenedskæringer.

Afskedigelsernes forventede virkning på økonomien på lokalt, regionalt og nationalt plan og på beskæftigelsen

14.Regionen Île-de-France har været hårdest ramt af afskedigelserne i Air France, da 57 % af afskedigelserne fandt sted i denne region.

15.De franske myndigheder forklarer, at forværringen af arbejdsmarkedet i Île-de-France, ligesom i resten af Frankrig, var en følge af sundhedskrisen og navnlig den første nedlukning (fra den 17. marts til den 10. maj 2020), hvor næsten al økonomisk aktivitet ophørte.

16.Ved begyndelsen af de individualiserede foranstaltninger i første kvartal af 2021, umiddelbart efter den første bølge af afskedigelser, lå arbejdsløsheden på 7,7 % i Île-de-France. Der var mere end en million (1 056 950) registrerede jobsøgende, dvs. en stigning på 8 % på årsbasis. Antallet af jobsøgende steg med 9,2 % for mænd og med 6,7 % for kvinder. Næsten halvdelen (49,8 %) af det samlede antal var jobsøgende langtidsledige (over 12 måneder), dvs. 4 procentpoint mere end i første kvartal 2020.

17.Beskæftigelsessituationen i Frankrig er blevet bedre, siden afskedigelserne fandt sted, og støtten begyndte. Antallet af jobsøgende faldt med 5,8 % i 4. kvartal af 2021 på årsbasis, mens de registrerede jobsøgende i Île-de-France stadig ligger på ca. en million (994 110 i 4. kvartal af 2021) på trods af et fald på 6,1 % på årsbasis. De personer, der igennem lang tid har søgt job, udgør stadig 49,3 % af det samlede antal jobsøgende, dvs. 1,2 procentpoint mere end i 4. kvartal af 2020) på trods af et fald på 3,9 % på årsbasis.

18.Den franske arbejdsforvaltning præciserede, at omstruktureringen hos Air France påvirkede beskæftigelsen i de pågældende områder. Den underrettede derfor virksomheden om dennes forpligtelser med hensyn til sætte gang i beskæftigelsen i disse områder. Virksomheden er forpligtet til træffe foranstaltninger, som f.eks. direkte hjælp til beskæftigelse, finansiering af fremadrettede undersøgelser, finansielt bidrag til gensidige fonde til at sætte gang i regionen osv. med henblik på at fremme nye økonomiske aktiviteter og jobskabelse som kompensation for tabte arbejdspladser.

Anvendelse af EU's kvalitetsramme for foregribelse af forandringer og omstruktureringer

19.De franske myndigheder har i deres ansøgning om EGF-støtte beskrevet, hvordan der er taget hensyn til henstillingerne i EU's kvalitetsramme for foregribelse af forandringer og omstruktureringer (QFR). I henhold til den franske arbejdsmarkedslov er en virksomhed, der ikke er under afvikling, og som beskæftiger 1 000 medarbejdere eller derover, ansvarlig for at betale de fulde omkostninger til ledsagende aktive arbejdsmarkedsforanstaltninger til personale, der afskediges som følge af organisatorisk omstrukturering. Indgriben fra de offentlige myndigheders side sker først efter udløbet af de foranstaltninger, der er truffet af den afskedigende virksomhed.

20.De franske myndigheder har meddelt, at Air France har iværksat en omfattende pakke af aktive arbejdsmarkedsforanstaltninger med henblik på at hjælpe de afskedigede arbejdstagere. I samarbejde med en ekstern genplaceringsrådgivning (Alixio Mobilité og Sodesi) oprettede Air France et vejledende informationscenter (Espaces d'information, d'accompagnement et de conseil) som det første kontaktsted for de berørte arbejdstagere. På dette informationscenter får arbejdstagerne ikke bare første vejledning om perspektiver, men får også hjælp i deres bestræbelser på at deltage i uddannelsesforanstaltninger eller finde ny beskæftigelse.

21.Hvad angår de aktiviteter, der allerede er iværksat for at hjælpe de afskedigede arbejdstagere, har de franske myndigheder oplyst, at gennemførelsen af ledsagende aktive arbejdsmarkedsforanstaltninger som led i Air Frances retlige forpligtelse begyndte umiddelbart efter afskedigelserne.

Komplementaritet med de foranstaltninger, der finansieres af nationale midler eller EU-midler

22.De franske myndigheder har bekræftet, at de nedenfor beskrevne foranstaltninger, der modtager økonomisk EGF-støtte, ikke samtidig modtager økonomisk støtte fra andre af Unionens finansielle instrumenter.

Fremgangsmåder ved høringen af de tiltænkte støttemodtagere eller disses repræsentanter eller arbejdsmarkedets parter samt lokale og regionale myndigheder

23.De franske myndigheder har tilkendegivet, at den samordnede pakke af individualiserede tilbud er blevet sammensat i samråd med personalet og fagforeningsrepræsentanter. På en række møder mellem Air France og SNPNC, l’UNAC, l'UNSA-PNC, CFDT, FO og CFE/CGCudarbejdede forhandlingsparterne den pakke af foranstaltninger, der skal hjælpe de berørte medarbejdere. Disse interne forhandlingsrunder startede den 8. juli 2020 og sluttede den 28. maj 2021.